|  |
| --- |
| Törökszentmiklósi Városi Óvodai Intézmény |
| Beszámoló a 2014/2015-ös nevelési év munkájáról |
| 2015. 09.10. |

**BEVEZETŐ**

 A Törökszentmiklósi Városi Óvodai Intézmény 7 tagóvodából álló, önkormányzati fenntartású, gazdasági szervezettel nem rendelkező költségvetési szerv. Az intézmény fenntartási és működési költségeit a naptári évre összeállított éves költségvetésében irányozza elő, melyet az Önkormányzat Képviselő testülete hagy jóvá, gazdálkodási feladatait Törökszentmiklós Város Önkormányzatának Polgármesteri Hivatala az intézménnyel kötött megállapodás alapján látja el. Intézményünk elsődlegesen Törökszentmiklós és közigazgatási területéről óvodáz be gyermekeket, amennyiben van szabad férőhely, úgy indokolt esetben a környező településekről is fogadunk gyermekeket.

# Óvodai nevelőmunkánk szervezésének szabályait meghatározó főbb törvények:

# 1992. évi XXXIII. tv. a közalkalmazottak jogállásáról,

# 2011. évi CXC. tv. a nemzeti köznevelésről,

# 1997. évi XXXI. tv. a gyermekek védelméről és a gyámügyi igazgatásról

#  valamint az e törvényekhez kapcsolódó kormány, és miniszteri rendeletek.

Az alapító okiratunkban meghatározott alapfeladataink:

* óvodai nevelés
* kiemelt figyelmet igénylő gyermekek ellátása:
* sajátos nevelési igényű gyermekek ellátása **(SNI)** – A többi gyermekkel együtt nevelhető, beszédfogyatékos, enyhe értelmi, mozgásszervi, érzékszervi fogyatékos és a beszédfejlődés talaján kialakuló pszichés fejlődési zavarral küzdő gyermekek ellátása.
* beilleszkedési, tanulási, magatartási nehézséggel küzdő gyermekek ellátása **(BTMN)**
* kiemelten tehetséges gyermekek ellátása
* hátrányos és halmozottan hátrányos helyzetű gyermekek ellátása
* magyar nyelvű cigány kulturális óvodai nevelés
* gyermekvédelem
* halmozottan hátrányos helyzetű gyermekek Óvodai Integrációs Program (IPR) szerinti nevelése
* kompetencia alapú nevelés
* óvodai intézményi étkezés
* közhasznú foglalkoztatás
* munkahelyi étkezés
1. **HELYZETELEMZÉS**

 Intézményünk alapvető működését a gyermekek száma határozza meg. Ahhoz, hogy minden évben tervezni tudjuk az indítható csoportjaink számát, a hozzájuk tartozó nevelők számát, az alábbi adatok ismerete nagyon fontos számunkra:

* az évenkénti születések száma
* beiratkozáskor, hány gyermeket nem írattak be szülei a város egyik óvodájába sem,

(Az óvodai jelentkezés és beiratkozás időpontját sajnos nem minden szülő kíséri figyelemmel, vagy egyszerűen nem tartja fontosnak, hogy gyermekét óvodába írassa, ill. tudja, hogy az óvodába a felvétel folyamatos így bármikor beírathatja)

 A fent említett adatok felderítése nem kis nehézséget okoz számunkra. Azért, hogy minél pontosabb adatokkal tudjunk dolgozni, megkérjük a népesség nyilvántartás adatait, ill. az óvodatitkár személyesen keresi fel a védőnői szolgálatot, hogy az általuk manuálisan nyilvántartott születéseket egyesével elektronikusan adatbázisunkban rögzítse.

 A problémát rendszeresen az okozza, hogy a két adatsor nagy eltérést mutat, így nincs más mód az igazság kiderítésére, mint hogy óvodapedagógusaink kötelező óráikon felül, személyesen egyenként keressék fel a megadott címeket,(kb.160) hiszen csak így tudjuk meg, hány gyermekre számíthatunk, hány csoportot kell indítanunk, azokhoz hány nevelőt kell biztosítanunk, ehhez mennyi bér és működési költséggel kell vagy lehet számolnunk.

A szülők megkeresésekor jutnak tudomásunkra olyan adatok, mint:

* hányan költöztek el a településről születésük után
* hányan maradnak esetleg bölcsődében
* hányan választanak egyházi óvodát
* hányan járnak majd más település óvodájába (nem jellemző)

A szülők megkeresését részünkről az alábbiak is indokolják még:

* tudnunk kell, eleget tesznek-e a szülők gyermekük kötelező óvodáztatásának

(a 2014/2015-ös évben még 5 éves kortól volt kötelező az óvodába járás)

* intézményi IPR programunk egyik kitűzött célja, hogy a hátrányos és a halmozottan hátrányos helyzetű gyermekek a lehetőségekhez képest, minél hamarabb és minél nagyobb számban vegyék igénybe az intézményes nevelést
* az önkormányzat Esélyegyenlőség tervében részünkre feladatként került meghatározásra ezen gyermekek minél előbbi beóvodázása

 Az így begyűjtött adatok ismeretében tervezzük az adott nevelési évben indítható csoportok számát, a csoportok létszámát, melynek jóváhagyásáról az Önkormányzat képviselő testülete tavasszal dönt.

A körültekintő adatgyűjtés ellenére a nevelési év kezdetére mindig történnek változások a gyermekek létszámát illetően. Ennek okai:

* a nyár folyamán további be- és elköltözések történnek
* mégis bölcsődében marad a gyermek
* a szülő inkább egyházi óvodát választ
* a szülő még sem szeretné óvodába adni gyermekét

A jobb tervezhetőség érdekében az érintett intézmények közötti együttműködés javítására lenne szükség ill. a jogszabályi változások a jövő évtől kezdve a segítségünkre sietnek, hogy pontosabban tudjuk tervezni nevelési éveinket.

* 1. A GYERMEKLÉTSZÁM ALAKULÁSA

|  |  |  |  |
| --- | --- | --- | --- |
|  | 2012/2013 | 2013/2014 | 2014/2015 |
|  | 09.01. | 10.01. | 12.31. | 05.31. | 08.31. | 09.01. | 10.01. | 12.31. | 05.31. | 08.31. | 09.01. | 10.01. | 12.31. | 05.31. | 08.31. |
| ARANYALMA (ALMÁSY U) |
| tényleges  | 97 | 97 | 99 | 97 | 97 | 82 | 82 | 81 | 81 | 82 | 68 | 71 | 73 | 72 | 72 |
| **számított**  | **97** | **97** | **99** | **97** | **97** | **84** | **84** | **84** | **84** | **85** | **71** | **74** | **76** | **75** | **75** |
| **átlaglétszám** | **24,3** | **28** | **24,7** |
| ARANYKAPU (ARANY J.U) |
| tényleges | 99 | 94 | 93 | 91 | 91 | 92 | 94 | 97 | 98 | 98 | 88 | 93 | 88 | 87 | 87 |
| **számított** | **100** | **95** | **94** | **92** | **92** | **95** | **97** | **100** | **101** | **101** | **88** | **93** | **88** | **87** | **87** |
| **átlaglétszám** | **23,6**  | **24,7** | **22,1** |
| NAPFÉNY (BAJCSY U) |
| tényleges | 94 | 94 | 95 | 96 | 95 | 84 | 85 | 86 | 89 | 90 | 90 | 92 | 92 | 92 | 94 |
| **számított** | **96** | **96** | **97** | **98** | **97** | **85** | **86** | **88** | **91** | **92** | **93** | **97** | **98** | **98** | **100** |
| **átlaglétszám** | **24,2** | **22,1** | **24,3** |
| NAPRAFORGÓ(KOSSUTH U) |
| tényleges | 76 | 76 | 77 | 75 | 75 | 61 | 65 | 64 | 66 | 66 | 63 | 67 | 62 | 63 | 62 |
| **számított**  | **77** | **77** | **79** | **78** | **78** | **64** | **68** | **68** | **70** | **70** | **66** | **70** | **68** | **69** | **68** |
| **átlaglétszám** | **25,9** | **22,6** | **22,7** |
| NYITNIKÉK (DAMJANICH U) |
| tényleges | 77 | 77 | 79 | 78 | 79 | 74 | 77 | 80 | 79 | 77 | 75 | 77 | 76 | 75 | 74 |
| **számított**  | **77** | **77** | **79** | **78** | **78** | **75** | **78** | **81** | **80** | **78** | **75** | **77** | **76** | **75** | **74** |
| **átlaglétszám** | **25,9** | **26,1** | **25,1** |
| SZÁZSZORSZÉP(HERMAN U) |
| tényleges | 84 | 84 | 85 | 85 | 85 | 73 | 74 | 72 | 76 | 75 | 64 | 64 | 63 | 64 | 64 |
| **számított** | **85** | **85** | **86** | **88** | **88** | **76** | **77** | **76** | **80** | **79** | **66** | **66** | **66** | **67** | **67** |
| **átlaglétszám** | **28,1** | **25,6** | **22,1** |
| TULIPÁNKERT(HUNYADI U) |
| tényleges | 98 | 99 | 103 | 104 | 104 | 91 | 93 | 96 | 96 | 95 | 80 | 81 | 80 | 81 | 81 |
| **számított**  | **98** | **99** | **103** | **104** | **104** | **91** | **93** | **98** | **98** | **97** | **84** | **85** | **84** | **85** | **85** |
| **átlaglétszám** | **25,4** | **31,8** | **28,2** |
| tényleges létszámÖSSZESEN: | 625 | 621 | 631 | 626 | 626 | 557 | 570 | 576 | 585 | 583 | 528 | 545 | 534 | 534 | 534 |
| SNI-sek ÖSSZESEN: | 9 | 19 | 22 |
| számított létszám ÖSSZESEN: | 630 | 625 | 637 | 635 | 635 | 570 | 583 | 595 | 604 | 602 | 543 | 562 | 556 | 556 | 556 |
| **átlaglétszám** | 25,2 | 24,6 | 24,1 |
| csoportok számaÖSSZESEN: | 25 | 24 | 23 |

A táblázat 3 nevelési év adatait, a tényleges és a számított gyermeklétszámot is mutatja, melyen jól látszik, hogy évente hogyan csökken a gyermekek létszáma intézményünkben. A legnagyobb csökkenés 2013/2014 es évben volt, amikor is a gyermekek száma az októberi statisztika alapján 42 fővel csökkent az előző évhez képest. A csökkenés azóta is folyamatos de már nem olyan nagy mértékű.

A csökkenés oka, ami településünk és intézményünk jövőjét is érinti:

1. születések számának csökkenése
2. ha még ide is születnek a gyermekek, 3 éves korukig sokan elköltöznek a városból

 A 2014/2015-ös nevelési évben 23 óvodai csoportot működtettünk, ebből 18 homogén (azonos életkorú) 5 heterogén (különböző életkorú) szervezésű volt. Az csoportlétszámok megfelelnek a törvényi előírásnak, hiszen a törvényileg meghatározott átlaglétszám 20 fő, a mi csoportjaink átlaglétszáma 22-től 28–ig mozog. Az év folyamán az eddigi évekhez képest év végére nem növekedett, hanem kismértékben csökkent a létszámunk 11 fővel.

**1.1.2. Törökszentmiklós közigazgatási területéről és más településről bejáró gyermekek száma**

 Törökszentmiklós közigazgatási területéről évtizedek óta járnak óvodáinkban gyerekek. Óvodába járásukhoz az önkormányzat általunk nyújt segítséget. A szülő kérésére, intézményünk biztosítja a felnőtt kíséretet. Intézményünk dolgozói reggel kiutaznak a gyermekekért, majd délután hazakísérik őket. Két óvodába kísérünk gyermekeket, Surjányból, Szakállasról és Bartából a Napraforgó óvodába (Kossuth u.), Óballáról a Százszorszép óvodába (Herman u.). A felnőtt kísérők és a 6 éven felüli gyermekek utaztatásának költségét az éves költségvetésünkből finanszírozzuk.

|  |
| --- |
| **2014.10.01.** |
|  | Aranyalma(Almásy u) | Aranykapu(Arany J.u) | Napfény(Bajcsy u) | Napraforgó(Kossuth u) | Nyitnikék(Damjanich u) | Százszorszép(Herman u) | Tulipánkert(Hunyadi u) |
| Szakállasról |  |  |  | 4 fő |  |  |  |
| Surjányból | 2 fő | 2 fő | 1 fő | 7 fő | 1 fő | 1 fő |  |
| Óballáról |  |  |  |  |  | 4 fő |  |
| Bartából |  |  |  | 2 fő |  |  |  |
| Szenttamásról | 1 fő |  |  |  |  |  |  |
| **összesen: 25 fő** | **3 fő** | **2 fő** | **1 fő** | **13 fő** | **1 fő** | **5 fő** |  |
|  |  |  |  |  |  |  |  |
| Örményesről | 1 fő |  |  |  |  |  |  |
| Tiszapüspökiből |  |  |  |  | 2 fő |  | 1 fő |
| Tiszatenyőről |  |  | 3 fő |  |  |  |  |
| **összesen: 7 fő** | **1 fő** | **-** | **3 fő** | **-** | **2 fő** | **-** | **1 fő** |

**1.1.3. A gyermekek fluktuációja**

 Az elmúlt évben 16 gyermek érkezett és 17 gyermek távozott intézményünkből. Az idei adatok azt mutatják, hogy az érkező gyermekek fele a környező kis településekről érkezik, a távozók fele szüleikkel a nagyobb városokat részesítik előnyben. A szülők elmondása szerint a jobb munkalehetőség reményében mennek el. A családok másik fele vándorló életmódot él, hol elköltözik, hol meg vissza. Ezeknél a családoknál legtöbbször családi viszály áll a háttérben.

|  |  |  |  |  |  |  |  |
| --- | --- | --- | --- | --- | --- | --- | --- |
| **2014/15** | Aranyalma(Almásy u) | Aranykapu(Arany J.u) | Napfény(Bajcsy u) | Napraforgó(Kossuth u) | Nyitnikék(Damjanich u) | Százszorszép(Herman u) | Tulipánkert(Hunyadi u) |
| **érkezett** | 1 főKuncsorbáról1 főTiszabőről1 főKenderesről1 főReformátus óvodából | 1 főT.püspökiből2 főTiszabőről | 2 fő Tiszatenyőről1 főSzolnokról1 főGyálról |  | 2 főVajáról |  1 főBánhalmáról1 főJászberényből | 1 fő Budapestről |
| **16** | **4** | **3** | **4** | **0** | **2** | **2** | **1** |
| **távozott** | 1 főSzolnokra1 fő Kenderesre | 2 fő Monorra1 fő T.püspökibe1 fő Érdre | 1 fő Gyálra | 3 főTiszanánára1 fő T.püspökibe | 2 főBudapestre | 1Bánhalmára | 2 főBudapestre1 főSzolnokra |
| 17 | 2 | 4 | 1 | 4 | 2 | 1 | 3 |

## 1.1.4. A hátrányos helyzetű, halmozottan hátrányos helyzetű gyermekekkel való foglalkozás

##

 Célunk az egyenlő bánásmód és az esélyegyenlőség előmozdítása volt.

A roma nemzetiséghez tartozó, a HH, HHH és a sajátos nevelési igényű gyermekek speciális fejlesztési feladatainak ellátása – együttműködve a megfelelő szakemberekkel egész évben folyamatosan történt. Munkánkat esélyteremtő és hátránykompenzáló nevelés jellemezte.

##

|  |
| --- |
| **2014.101.01.** |
| Hátrányos helyzetű gyermekek száma | Halmozottan hátrányos helyzetű gyermekek száma |
| 15 | 77 |

 Az elmúlt nevelési évben 143 gyermeket engedtünk iskolába ez 24-el kevesebb, mint az előző évben volt, aminek az egyik oka, hogy a fejlesztő szakemberek és az óvodapedagógusok véleménye szerint, ezen gyermekek többsége nem felelt meg az iskolaérettség kritériumának, ill. a tankötelezettség időpontjának változása miatt a szülők nem szívesen engedik nyári születésű gyermekeiket iskolába.

 Az év elején logopédiai és részképesség szűrő vizsgálatra minden tanköteles korú gyermeket felterjesztettünk. Az év során logopédiai fejlesztésen 81 gyermek, részképesség fejlesztésen 52 gyermekünk vett részt. A fejlesztés eredményeként a gyermekek többségének rendeződtek problémái.

 A sajátos nevelési igényű gyermekek száma sajnálatosan évek óta nő és így volt ez ebben az évben is. Ezeknek a gyermekeknek az ellátása számunkra kötelező, aminek jelentős anyagi vonzata is van. Az értékelt időszakban, 4 helyi gyógypedagógus látta el gyermekink fejlesztését. Évek óta nagyon jó kapcsolat alakult ki velük. Őket megbízási szerződéssel, óraadóként foglalkoztatjuk intézményünkben. Foglalkoztatásuk költségeit saját költségvetésünkből finanszírozzuk.

 Az óvodai gyermek csoportokban, a növekvő számú SNI-s és BTMN-es gyermekek egyre több odafigyelést, megsegítést igényelnek kortársaiktól és nevelőiktől egyaránt, ezért tudatosan csökkentjük azokban a csoportokban a gyermekek számát, ahol ilyen gyermekek vannak.

 Az óvodapszichológusi feladatellátására is nagy szükségünk lenne, mert jelenleg szinte ellátatlan ez a terület. A szakszolgálat próbál segíteni, de megfelelő létszámú szakember hiányában az ő lehetőségei is korlátozottak. A szülői tanácsadás, illetve a gyermekek pszichés megsegítése egyre hangsúlyosabb feladatunk lenne, ezért szükség lenne az intézményben óvodapszichológus alkalmazására. A meghirdetett óvodapszichológusi álláshelyre azonban nem volt jelentkező.

## TÁRGYI FELTÉTELEK ALAKULÁSA A NEVELÉSI ÉV SORÁN

 Nyertes önkormányzati pályázatnak köszönhetően (KEOP-5.5.0/B/12-2013-0217 Törökszentmiklós - Aranyalma óvoda, Napfény óvoda, Nyitnikék óvoda, Százszorszép óvoda, Tulipánkert óvoda energetikai korszerűsítése, megújuló energiaforrás hasznosítással kombinálva) 5 óvodánkban hőszivattyús fűtés került kialakításra, homlokzati és födémszigetelés, nyílászáró csere, és teljes belső festés valósult meg. Aranykapu tagóvodánkat az önkormányzat önerőből újította fel, ott nem kerül sor hőszigetelésre, de kicserélték a nyílászárókat és teljes belső festés volt az épületben. Törekedtek a régi színek formák visszaállítására a homlokzat és a nyílászárók tekintetében egyaránt. Gyermekeink és mi dolgozók is nagy örömmel vettük birtokba a szép, tiszta, korszerűvé varázsolt épületeinket. Reméljük a következő évi energia felhasználásunknak is így tudunk majd örülni. Óvodáink közül csak a Napraforgó tagóvodánk maradt ki a felújításból, reméljük rá is minél hamarabb sor kerül.

 A kivitelező cégekkel a felújítás során nem volt egyszerű az együttműködés. Gyakran szembesültünk igénytelen munkavégzésükkel, ilyenkor mindig a műszaki ellenőröket és a polgármesteri hivatal munkatársait hívtuk segítségül, akik minden alkalommal igyekeztek a mi érdekeinket képviselni. A projekt minél hamarabbi befejezéséért, az intézmény dolgozói, sokszor szabadidejüket, szabadságukat feláldozva a nap bármely szakában rendelkezésére álltak a kivitelező cégeknek.

**2.1. A tagóvodák épületeinek adottságai, jellemzői**

|  |
| --- |
| **2014.10.01.** |
|  | Aranyalma(Almásy u) | Aranykapu(Arany J.u) | Napfény(Bajcsy u) | Napraforgó(Kossuth u) | Nyitnikék(Damjanich u) | Százszorszép(Herman u) | Tulipánkert(Hunyadi u) |
| csoportok száma | 3 | 4 | 4 | 3 | 3 | 3 | 3 |
| az építés éve |  |  |  |  |  |  |  |
| az épület eredeti funkciója | polgári lakóház | óvoda | 1 osztályos iskola | tsz iroda | iskola | óvoda | óvoda |
| az épület falai  | ? | belső közfalai vizesek | részben vizes | vizes | - | - | belső közfalai vizesek |
| a födém  | szigetelt | - | szigetelt | - | szigetelt | szigetelt | szigetelt |
| az épület homlokzata | hőszigetelt | újra vakolt | hőszigetelt | omladozó | hőszigetelt | hőszigetelt | hőszigetelt |
| fűtési energia ellátása | hőszivattyú/gáz | gáz | hőszivattyú/gáz | gáz  | hőszivattyú/gáz | hőszivattyú/gáz | hőszivattyú/gáz |
| elektromos hálózat | elavult | elavult | elavult | elavult | elavult | elavult | elavult |
| klimatizálása | NINCS | NINCS | NINCS | NINCS | NINCS | NINCS | NINCS |
| külső árnyékolása | NINCS | NINCS | NINCS | részben van | NINCS | NINCS | NINCS |
| belső tereinek burkolata | további felújítást igényel | további felújítást igényel | további felújítást igényel | további felújítást igényel | további felújítást igényel | további felújítást igényel | további felújítást igényel |
| a nyílászárói | új műanyag | cserélt, újfa | új műanyag | rosszul záródó régi fa | új műanyag | új műanyag | új műanyag |
| fedett terasz | NINCS | NINCS | NINCS | NINCS | NINCS | NINCS | NINCS |
| az udvar felszereltsége, felületei | felszereltsége elfogadható,felületei baleset-veszélyesek | felszereltsége elfogadható,felületei baleset-veszélyesek | felszereltsége elfogadható,felületei baleset-veszélyesek | felszereltsége elfogadható,felületei baleset-veszélyesek | felszereltsége elfogadható,felületei baleset-veszélyesek | felszereltsége elfogadható,felületei baleset-veszélyesek | felszereltsége elfogadható,felületei baleset-veszélyesek |
| kerítés | fa, OSB lapcserére szorul | beton, tégla, fémfelújításra, cserére szorul | fa, beton, fém, felújításra, cserére szorul  | drótháló, beton, fémfelújításra, cserére szorul | fa, drótháló felújításra, cserére szorul  | drótháló, beton fém felújításra, cserére szorul | fa, felújításra, cserére szorul |
| óvoda előtti parkoló | VAN | NINCS | NINCS | NINCS | NINCS | VAN | VAN, de bővítésre szorul |

A nagy ívű beruházások, felújítások ellenére a táblázat adataiból látszik, hogy van még mit fejleszteni óvodáinkon. Bízunk benne, hogy ezekre is sor kerülhet majd, de sajnos vannak olyan hiányosságaink, amin még ezek sem segítenek. Sajnos épületeink nem rendelkeznek megfelelő számú kiegészítő helyiséggel (fejlesztő szobák, öltözők, mosdók, tornaterem, közösségi belső terek, szertárak stb). Talán egy újabb nyertes pályázat esetén, teljesülhet az az álmunk is, hogy egy új, központi óvodai épület építésével olyan lehetőségek nyílnak meg óvodásaink és mi szakmai fejlődésünk előtt is mint már nagyon sok társunknak az országban.

|  |
| --- |
| **Önkormányzati pályázat segítségével megvalósuló fejlesztések** |
| IPR = Integrált Pedagógiai Program pályázata – Aranykapu tagóvoda Napraforgó tagóvodaEszközbeszerzés, továbbképzés, családi programok finanszírozása valósulhatott meg. |

**3. HUMÁN ERŐFORRÁS**

**3.1. A dolgozók munkakör és életkor szerinti megoszlása**

|  |  |  |
| --- | --- | --- |
| **munkakör** | **létszám** | **átlagéletkor** |
| óvodapedagógusok | 47 | 49,4 |
| pedagógiai asszisztensek | 8 | 40 |
| dajkák | 23 | 45 |
| óvodatitkárok | 2 | 51 |
| gazdasági ügyintézők | 2 | 43 |
| informatikus | 1 | 36 |
| karbantartók | 3 | 56 |

Az intézmény központja: a Tulipánkert óvoda.

Itt dolgozik az intézményvezető és itt végezzük el a gazdálkodással összefüggő feladatokat is.

**3.2.A dolgozók fluktuációja**

|  |
| --- |
| **2014.09.01.-2015.08.31.** |
|  | **összesen** | Aranyalma(Almásy u) | Aranykapu(Arany J.u) | Napfény(Bajcsy u) | Napraforgó(Kossuth u) | Nyitnikék(Damjanich u) | Százszorszép(Herman u) | Tulipánkert(Hunyadi u) |
| nyugdíjba vonult | 4 fő óv.ped. | 2 | 1 | - | - | - | - | 1 |
| 1 fő visszatért a GYES-ről |  |  |  |  | 1 |  |  |  |
| köz.alkalm.jogviszonyáról lemondott | 1 főóv.ped. | - | - | 1 | - | - | - | - |
| 1 főkarbantartó |  |

**óvodapedagógusok:**

 Az elmúlt nevelési évhez hasonlóan ebben az évben is 4 óvodapedagógusunk vonult nyugdíjba. Ez generálta a személyi változások többségét. (Úgy tűnik ez a tendencia marad az elkövetkező évekre is.) Az pótlásuk nehéz feladat volt. Jelenleg térségünkben nehéz elhivatott óvodapedagógusokat találni. Egy óvodapedagógusunk a nyár folyamán megpályázta a Bethlen Gábor Református Általános iskola, Óvoda óvodavezetői pályázatát és meg is nyerte, ezért ő lemondott közalkalmazotti jogviszonyáról. Szerencsére 1 kolléganőnk visszatért a GYES-ről.

**pedagógiai asszisztensek, dajkák:**

Náluk nem történt személyi változás.

**gazdasági ügyintézők, óvodatitkárok:**

Az előző évhez képest nem történt változás.

**karbantartók:**

Egy karbantartónk év közben külföldön próbált szerencsét. Az ő helyére, előzetesen közfoglalkoztatottként már nálunk dolgozó munkavállaló került felvételre.

**közfoglalkoztatás:**

 1992 megszűntek a konyhalány és takarítói munkakörök az óvodákban. Ezeket a feladatokat is dajkáink látják el azóta, egy személyben. Ezért nagyon nagy segítség számunkra, hogy az önkormányzat a Start munkaprogram keretében, intézményünk napi 8 órában 7 fő konyhai kisegítőt, és 2 fő udvarost tudott alkalmazni. Könnyebbséget jelentett számunkra, hogy a közfoglalkoztatottak többsége már volt intézményünkben, így az előzőleg megismert munkafolyamatokba zökkenőmentesen tudtak bekapcsolódni. A közfoglalkoztatottak beilleszkedésének segítése, munkafegyelmük ellenőrzése a tagóvoda vezetők feladata volt. Megoldhatatlan probléma nem merült fel.

**közösségi szolgálat:**

 Ebben az évben is fogadtunk a környék középiskoláiból közösségi szolgálatra jelentkező középiskolás fiatalokat (14fő) Ennek érdekében több középiskolával is együttműködési megállapodást kötöttünk. A diákok igyekeznek pontos, precíz munkát végezni és ezzel segíteni az óvodai munkálatokat.

**3.4. A dolgozói létszám alakulása szakfeladatonkénti és képzettség szerinti bontásban**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 2015. 08.31. | diploma + szakvizsga | diploma | érettségi | dajka képző/szakmunkásképző | nyelvvizsga | ECDL vagyszámítógép kezelői végzettség | hangszertudás | minősítésen átesett óvodapedagógus |
| óvoda-pedagógusok | 11 fő | 36 fő |  |  | 1 fő | 31 fő | 47 | 5 fő |
| pedagógiai asszisztensek |  | 2 fő | 6 fő |  |  | 2 fő |  |  |
| dajkák |  |  | 2 fő | 21 fő |  | 3 fő |  |  |
| óvodatitkárok |  |  | 2 fő |  |  | 2 fő |  |  |
| gazdasági ügyintézők |  | 1 fő | 1 fő |  |  | 2 fő |  |  |
| informatikus |  | 1 fő |  |  |  | 1 fő |  |  |
| karbantartók |  |  |  | 3 fő |  | 1 fő |  |  |
| összesen: | 11 fő | 40 fő | 11 fő | 24 fő | 1 fő | 42 fő |   | 5 fő |

**A pedagógusok** továbbképzési rendszere, finanszírozása megváltozott. A képzések központi szinten szerveződnek. Az állami normatív hozzájárulás erre a célra megszűnt, azonban a továbbképzési kötelezettségünk megmaradt. A képzések megvalósításához a költségvetésünkben lévő forrásokon kívül igyekszünk minden lehetőséget kihasználni, pályázni.

2014 novemberében 5 óvodapedagógus töltötte fel a pedagógus portfólióját, 2015 tavaszán a minősítési eljárás során, mindannyian megfelelő minősítést kaptak, ők pedagógus II. fokozatba lépnek 2016 januárban.

**3.5. Az óvodapedagógusok továbbképzése, annak finanszírozási jellemzői**

|  |
| --- |
| **Intézményi (állami) finanszírozású képzések** |
| a képzés megnevezése | óvodapedagógus száma | dajkák száma |
| Szaktanácsadói képzés | 2 fő | - |
| **Pályázati finanszírozású képzések** |
| ÉAOP-5.1.1/A-12-2013-0007 Törökszentmiklós város északi szegregátumának komplex fejlesztése projekten belül ÉAOP-5.1.1/A-12-2013-0007/1-5. miniprojektek* Kedvesház pedagógia I.

A „más”-ság megismerése, roma kultúra* Kedvesház pedagógia II.

Közösségépítés és együtt tanulás, roma kultúra* Kedvesház pedagógia III.

Hídépítés intézmény és család között | 21 fő | - |
| **Önköltséges képzések** |
| „Óvodai nevelés a művészetek eszközeivel” szakvizsga | 2 fő - I. félév | - |
| **Vegyes finanszírozású képzések**(20% önerő + 80% intézményi finanszírozás) |
| „Óvodai nevelés a művészetek eszközeivel” szakvizsga | 2 fő - II. félév | - |

 **Az ügyviteli dolgozók** részére nem volt továbbképzés, egy-egy szakmai nap keretében kaptak útbaigazítást a központi rendszerek (KIR, MÁK, POLISZ) módosításával járó feladatokról. Igyekeztünk alkalmazkodni a törvények módosulásából és egyéb okból ránk háruló változásoknak. Az ügyvitelben dolgozók lelkiismeretes, precíz munkájának, szaktudásának köszönhetően a pénzügyi dolgaink naprakészek voltak. A MÁK a normatíva igénylésünk jogszerűségét vizsgálta intézményünkben, hibát nem tárt fel.

1. **SZAKMAI MUNKÁNK**

Kiemelten foglalkoztunk a 2014/2015-ös nevelési évben:

* A Pedagógus Életpálya Modell elindításával, folytatásával, a portfóliót író kolléganők személyes megsegítésével. A folyamat megsegítésére nevelőtestületi értekezleteket, megbeszéléseket szerveztünk.
* Nevelőtestületünk felkészítésével a tanfelügyeleti eljárásrend megismerésével és a szaktanácsadó látogatásokban rejlő lehetőségek felkutatásával.
* Az új intézményi önértékelés folyamatának megismerésével.
* Pedagógiai Programunk módosításával, az abban meghatározott feladatok tudatos alkalmazásával, a nevelési gyakorlatunkba való beépítésével, annak nyomonkövethetőségével.
* Saját innovációként új csoportnaplót terveztünk, szerkesztettünk, nevelőmunkánk tudatosabb tervezésének erősítésére, a differenciált fejlesztés dokumentálására.
* Egységesítettük a gyermekek fejlődésére és fejlesztésére szolgáló, megfigyelésen alapuló diagnosztikai rendszerünket. A dokumentum minden kiemelt figyelmet igénylő gyermek fejlesztési tervének formáját is tartalmazza.
* Újra gondoltuk tehetséggondozó rendszerünket. A meglévő tárgyi és személyi feltételeinkhez alakítottuk.
* Felülvizsgáltuk gyakornoki szabályzatunkat, a hozzákapcsolódó gyakornoki és hospitálási naplókat is.
* Megfogalmaztuk elvárásainkat a pedagógiai és a tanügyi dokumentációk vezetésével szemben. Kialakítottuk az ezekhez kapcsolódó ellenőrzési és értékelési folyamatokat, dokumentumokat.
* A Kedvesház pedagógia adaptálása az Aranykapu és a Napraforgó óvodákban.

**GYERMEKVÉDELEM**

* Az aktuális gyermekvédelmi feladatokat a csoportokra bontva fogalmaztuk meg. A családlátogatásokon és egyéb módon begyűjtött információk alapján határoztuk meg a segítségnyújtás lehetőségét az érintett családoknál.

* Folyamatos volt jelzőrendszerünk működtetése, de ennek ellenére hiányoltuk egész év során a személyes megbeszéléseket a gyermekjóléti szolgálat szakembereivel. Gyakran nem tudjuk milyen intézkedések történnek a jelzéseink hatására.
* Gondoskodtunk a gyermekek egészségügyi szűrő vizsgálatáról. Némi szabályozottság hiányzik még a rendszer működtetéséből, de a következő nevelési évben törekedni fogunk arra, hogy partnereinkkel egy kiszámíthatóbb folyamatot alakítsunk ki.

**GYERMEKÉTKEZTETÉS**

* A nyári közétkeztetési feladatok ellátása a jogszabályok betartásával történt. Az Aranykapu, az Aranyalma, Százszorszép és a Napraforgó óvodákban osztottunk ebédet a rászoruló gyermekeknek (családoknak). A kezdeti nehézségek ellenére – kevés felkészülési idő, a gyermekek azonosításának nehétsége – a polgármesteri hivatal munkatársainak útmutatásaival, segítségével, együttműködésével sikerült zökkenőmentesen lebonyolítanunk az első nyári gyermekétkeztetésünket.
* Az év során többször éltünk minőségi kifogással az óvodába kiszállított ételekkel kapcsolatban. A konyha munkatársai igyekeztek azonnal orvosolni azokat. Mennyiségi kifogás ritkábban fordult elő. Sajnos még nem sikerült szorosabb együttműködést kialakítanunk az élelmezésvezetővel, a konyhai dolgozókkal. A következő évben nagyobb hangsúlyt kell, hogy fektessünk az új közétkeztetési előírások megismerésére, betartására nem figyelmen kívül hagyva azt a nagyon fontos szempontot, hogy mindezt úgy, hogy gyermekeink ne éhesen menjenek haza az óvodából.
1. **SZERVEZET ÉS MŰKÖDÉS**
* Az intézményi szintű együttműködés jött létre az Ovi-Bozsik programban során a részt vevő óvodapedagógusok között, akik koordinálását 1 óvodapedagógusunk végezte.
* Egész évben folyamatos volt a kapcsolattartás a vezetők között. Az értekezleteket a tervnek megfelelően tartottuk, de ha indokolt volt rendkívüli értekezletet is tartottunk.
* A biztonságos működéssel kapcsolatos feladatainkat elláttuk. Megtörtént a tűz- és munkavédelmi oktatás, tűzriadó próba minden óvodánkban, felülvizsgálatra kerültek az udvari játékeszközeink, megtörténtek az érintésvédelmi-, tűzvédelmi-, villámvédelmi felülvizsgálatok. A feltárt hiányosságok javítása, pótlása folyamatban van.
1. **KÜLSŐ KAPCSOLATAINK**

**Szülők:**

* a szülőkkel a kapcsolat tartósan jónak mondható, gyakran segítették nevelőmunkánkat, amit nagyon köszönünk nekik
* az elmúlt nevelési évben 2 alkalommal fordult hozzám problémával 1-1 szülő, de mindkét alkalommal sikerült hamar megoldást találnunk
* ebben a nevelési évben tudtommal a fenntartónak nem jeleztek a szülők problémát

**Fenntartó:**

* A fenntartóval jónak ítélem a kapcsolatunkat. A Polgármester úr gyakran támogatja óvodáinkat, működésünkkel kapcsolatban kikéri véleményünket, szorgalmazza az együttműködés lehetőségeit. A képviselő testület tagjai is támogatóan viszonyultak az óvodához. Köszönjük a jó együttműködést, támogatásukat! A Polgármesteri Hivatal munkatársaival igyekszünk korrekt munkakapcsolatot kialakítani. Együttműködésre törekszünk.

**Iskolák:**

* A település iskoláival időnként szorosabb máskor lazább kapcsolatban vagyunk. Még nem sikerült működésbe hozni az óvoda – iskola átmeneti programunkat, ami évekkel ezelőtt már elkészült. Ennek több oka is van, ami nem feltétlenül az óvoda vagy az iskola hibája. A következő évbe keressük ennek lehetőségét.

**ÖSSZEGZÉS:**

 Intézményünkben jól képzett, lelkiismeretes munkát végző, gyermekeket szerető pedagógusok és technikai dolgozók látják el feladataikat.

 A 2014-2015 ös nevelési évben is igyekeztünk megfelelő szellemben nevelni a gondjainkra bízott gyermekeket, nevelési elveink többnyire összhangban álltak a családok elvárásaival.

 A szabad játék előtérbe helyezése mellett a gyermekek képességeinek fejlesztését alapfeladatnak tekintettük, hangsúlyozva a tevékenységek általi képességfejlesztést. A sikert abban mértük, hogy a gyermekek örömmel jöttek óvodába, megfelelő ütemben, harmonikusan fejlődött személyiségük, szüleikkel együtt szívesen vettek részt programjainkon.

 A beiratkozott gyermekek száma alapján reméljük, hogy a 2015-2016-os nevelési évben is hasonló színvonalon tudjuk biztosítani a hozzánk járó gyermekek nevelését.

Kérem a Tisztelt Képviselő-testületet beszámolóm elfogadására.

Törökszentmiklós, 2015. szeptember 10.

Tisztelettel:

Kolozsvári Andrea

intézményvezető